ΑΠΟΦΑΣΕΙΣ
Αριθμ. απόφ. 648/4
Κώδικας Δεοντολογίας και Καλής Πρακτικής Πολυτεχνείου Κρήτης.
Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ
Έχοντας υπόψη:
1. Τον ν. 545/1977 «Περί ιδρύσεως Τεχνολογικού Πα­
νεπιστημίου υπό την επωνυμία Πολυτεχνείο Κρήτης και
άλλων τινών διατάξεων» (Α’ 46),
2. το π.δ. 73/2013 «Κατάργηση Τμημάτων και ίδρυση
Σχολών στο Πολυτεχνείο Κρήτης» (Α’ 119),
3. το π.δ. 67/2016 «Μετονομασία της Σχολής Ηλεκτρο­
νικών Μηχανικών και Μηχανικών Υπολογιστών και του
ομώνυμου Τμήματος στο Πολυτεχνείο Κρήτης» (Α’ 123),
4. την υπό στοιχεία 59053/Ζ1/26.05.2021 υπουργική
απόφαση «Μετονομασία της Σχολής και του ομώνυμου
Τμήματος Μηχανικών Περιβάλλοντος του Πολυτεχνείου
Κρήτης» (Β’ 2348),
5. την υπ’ αρ. 2018/03.01.2023 διαπιστωτική πράξη του
Πρύτανη του Πολυτεχνείου Κρήτης για την εκλογή Πρύτα­
νη και τον ορισμό τεσσάρων (4) Αντιπρυτάνεων του Πολυ­
τεχνείου Κρήτης με θητεία έως την 31.08.2026 (Υ.Ο.Δ.Δ. 2),
6. την περ.  α) της παρ.  2 του άρθρου  217 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141),
7. την περ. θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
8. την απόφαση του Συμβουλίου Διοίκησης (συνεδρία­
ση 15η/13.11.2023), περί Συγκρότησης Επιτροπής Δεο­
ντολογίας Πολυτεχνείου Κρήτης [υπ’ αρ. 1222/15.11.2023
πράξη (ΑΔΑ: 9ΙΩΤ469Β6Ν-Γ64)],
9. την απόφαση του Συμβουλίου Διοίκησης (συνεδρία­
ση 16η/11.12.2023), περί Τροποποίησης της Συγκρότη­
σης της Επιτροπής Δεοντολογίας Πολυτεχνείου Κρήτης
[υπ’ αρ. 1623/12.12.2023 πράξη (ΑΔΑ: Ρ462469Β6Ν-ΓΡΣ)],
10. την υπ’ αρ. 2267/27.02.2025 εισήγηση της Επιτρο­
πής Δεοντολογίας του Πολυτεχνείου Κρήτης,
11. τον Εσωτερικό Κανονισμό Λειτουργίας του Πολυ­
τεχνείου Κρήτης (Β’ 5296/2024),
12. την απόφαση της υπ’ αρ. 648ης/11.03.2025 Συγκλή­
του, για την έγκριση του Κώδικα Δεοντολογίας και Καλής
Πρακτικής,
13. το γεγονός ότι οι διατάξεις της παρούσας απόφα­
σης δεν αφορούν σε διοικητική διαδικασία, για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
14. το γεγονός ότι, σύμφωνα με το άρθρο 90 του Κώ­
δικα νομοθεσίας για την Κυβέρνηση και τα κυβερνητικά
όργανα (π.δ. 63/2005, Α’ 98), το οποίο διατηρήθηκε σε
ισχύ με την περ. 22 του άρθρου 119 του ν. 4622/2019
(Α’ 133), με την εφαρμογή της παρούσας απόφασης, δεν
προκαλείται δαπάνη σε βάρος του κρατικού προϋπολο­
γισμού, αποφασίζει:
Την έγκριση του Κώδικα Δεοντολογίας και Καλής
Πρακτικής του Πολυτεχνείου Κρήτης, ο οποίος ενσω­
ματώνεται στον Εσωτερικό Κανονισμό Λειτουργίας του
Πολυτεχνείου Κρήτης και έχει ως εξής:
ΚΩΔΙΚΑΣ ΔΕΟΝΤΟΛΟΓΙΑΣ ΚΑΙ ΚΑΛΗΣ
ΠΡΑΚΤΙΚΗΣ ΠΟΛΥΤΕΧΝΕΙΟΥ ΚΡΗΤΗΣ
ΠΕΡΙΕΧΟΜΕΝΑ
ΚΕΦΑΛΑΙΟ Α’: ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
Άρθρο 1: Σκοπός
Άρθρο 2: Πεδίο Εφαρμογής
ΚΕΦΑΛΑΙΟ Β’: ΒΑΣΙΚΕΣ ΑΡΧΕΣ ΚΑΙ ΚΑΝΟΝΕΣ ΔΕΟΝΤΟ­
ΛΟΓΙΑΣ ΕΠΙ ΑΚΑΔΗΜΑΪΚΩΝ ΚΑΙ ΔΙΟΙΚΗΤΙΚΩΝ ΘΕΜΑΤΩΝ
Άρθρο 3: Δεοντολογία σε Σχέση με τα Μέλη του Π.Κ.
Άρθρο 4: Δεοντολογία σε Σχέση με τη Διακυβέρνηση
και τα Όργανα Διοίκησης του Π.Κ.
Άρθρο 5: Ειδικοί Κανόνες Δεοντολογίας σε Σχέση με
τα Μέλη του Διδακτικού ή/και Ερευνητικού Προσωπικού
Άρθρο 6: Ειδικοί Κανόνες Δεοντολογίας σε Σχέση με
τους/τις Φοιτητές/τριες
Άρθρο 7: Σύγκρουση Συμφερόντων
ΚΕΦΑΛΑΙΟ Γ’: ΚΑΝΟΝΕΣ ΔΕΟΝΤΟΛΟΓΙΑΣ ΕΠΙ ΕΡΕΥ­
ΝΗΤΙΚΩΝ ΘΕΜΑΤΩΝ
Άρθρο 8: Πεδίο Εφαρμογής
Άρθρο 9: Κανόνες Δεοντολογίας στην Έρευνα
Άρθρο 10: Κανόνες Δεοντολογίας Σχετικά με τα Πνευ­
ματικά Δικαιώματα και τις Δημοσιεύσεις
ΚΕΦΑΛΑΙΟ Δ’: ΕΠΙΤΡΟΠΗ ΔΕΟΝΤΟΛΟΓΙΑΣ: ΑΡΜΟΔΙΟ­
ΤΗΤΕΣ ΚΑΤΑΡΤΙΣΗΣ ΚΑΙ ΑΝΑΘΕΩΡΗΣΗΣ ΤΟΥ ΚΩΔΙΚΑ ΔΕ­
ΟΝΤΟΛΟΓΙΑΣ ΚΑΙ ΚΑΛΗΣ ΠΡΑΚΤΙΚΗΣ ΚΑΙ ΔΙΑΔΙΚΑΣΙΕΣ
ΣΥΜΜΟΡΦΩΣΗΣ ΚΑΙ ΕΞΕΤΑΣΗΣ ΠΙΘΑΝΟΛΟΓΟΥΜΕΝΩΝ
ΠΑΡΑΒΑΣΕΩΝ
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
27 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1470
27.03.2025 19:08:28
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
Άρθρο 11: Διαδικασία Κατάρτισης και Ισχύος Κώδικα
Δεοντολογίας και Καλής Πρακτικής
Άρθρο 12: Όροι Κατάρτισης και Αναθεώρησης του
Κώδικα Δεοντολογίας και Καλής Πρακτικής
Άρθρο 13: Διαδικασίες Συμμόρφωσης
Άρθρο 14: Εξέταση Πιθανολογούμενων Παραβάσεων
Άρθρο 15: Διαδικασία Εξέτασης
Άρθρο 16: Πόρισμα Εξέτασης και Διαδικασία Λήψης
Αποφάσεων
Άρθρο 17: Εμπιστευτικότητα, Εχεμύθεια και Απόρρητο
Άρθρο 18: Ισχύς
ΚΕΦΑΛΑΙΟ Α’
ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
Άρθρο 1
Σκοπός
Σκοπός του παρόντος Κώδικα είναι ο καθορισμός ενός
πλαισίου αρχών, αξιών και κανόνων δεοντολογίας και
καλών πρακτικών σε σχέση με τα ακαδημαϊκά, διοικητικά
και ερευνητικά θέματα λειτουργίας του Πολυτεχνείου
Κρήτης (Π.Κ.), με στόχο να διασφαλιστεί ότι το Ίδρυμα
παραμένει ένας χώρος σεβασμού, ακαδημαϊκής αρι­
στείας, μάθησης, διαφάνειας και ανάπτυξης, όπου κάθε
μέλος της κοινότητας αισθάνεται ασφαλές και ενθαρ­
ρύνεται να επιδιώκει την προσωπική, ακαδημαϊκή και
επαγγελματική του εξέλιξη.
Ο Κώδικας διαπνέεται από τις αρχές της ακεραιότητας,
της διαφορετικότητας, του σεβασμού, της ελευθερίας
έρευνας και έκφρασης, της εμπιστοσύνης, της ειλικρί­
νειας και της δικαιοσύνης και προσπαθεί να ενσωματώ­
σει αυτές τις αξίες στην εκπαίδευση, την έρευνα και τις
λοιπές δραστηριότητες.
Άρθρο 2
Πεδίο Εφαρμογής
1. Ο Κώδικας Δεοντολογίας και Καλής Πρακτικής απευ­
θύνεται και δεσμεύει, άνευ εξαιρέσεως, το σύνολο των
μελών του διδακτικού ή/και ερευνητικού προσωπικού
του Π.Κ. (όπως ορίζονται στο άρθρο 5 του παρόντος),
των φοιτητών/τριών όλων των κύκλων σπουδών (προ­
πτυχιακού, μεταπτυχιακού και διδακτορικού επιπέδου),
των μεταδιδακτόρων, των ερευνητών και ερευνητριών
και του διοικητικού, τεχνικού και λοιπού προσωπικού,
του αποσπασμένου προσωπικού, των πάσης φύσεως
εξωτερικών συνεργατών καθώς και κάθε άλλου προσώ­
που που σχετίζεται με την εφαρμογή του, σύμφωνα με τα
οριζόμενα στην κείμενη νομοθεσία και τις αποφάσεις και
διαδικασίες του Ιδρύματος (εφεξής από κοινού τα «Μέλη
του Ιδρύματος» ή «Μέλη»). Επιπλέον, ο Κώδικας απευθύ­
νεται και δεσμεύει και τους φορείς που συνεργάζονται
με το Π.Κ. εφόσον τους έχει γνωστοποιηθεί.
2. Ως Μέλη του Ιδρύματος νοούνται όλα τα μέλη του δι­
δακτικού ή/και ερευνητικού προσωπικού του Π.Κ. (όπως
ορίζονται στο άρθρο 5 του παρόντος), οι φοιτητές/τριες
όλων των κύκλων σπουδών (προπτυχιακού, μεταπτυχι­
ακού και διδακτορικού επιπέδου), οι μεταδιδάκτορες
ερευνητές/τριες, οι ερευνητές και ερευνήτριες, το απο­
σπασμένο προσωπικό και το διοικητικό, τεχνικό και λοι­
πό προσωπικό, καθώς και οι εργολαβικοί υπάλληλοι και
γενικά όλα τα συνεργαζόμενα με το Ίδρυμα πρόσωπα,
ανάλογα με τα καθήκοντα που τους ανατίθενται κάθε
φορά.
3. Όλα τα Μέλη είναι υπεύθυνα για τη διατήρηση υψη­
λών ηθικών προτύπων εντός του Ιδρύματος και της ευ­
ρύτερης κοινότητας. Κατά την επιτέλεση του έργου τους,
τηρούν τους παρόντες κανόνες δεοντολογίας του Π.Κ.,
μη θιγομένων των ειδικότερων υποχρεώσεών της τή­
ρησης κωδίκων δεοντολογίας σε περίπτωση υπαγωγής
τους σε ειδικότερο επαγγελματικό κλάδο. Η παραπάνω
υποχρέωση ισχύει ανεξαρτήτως αν το σχετικό έργο πα­
ράγεται στους χώρους εργασίας εντός των εγκαταστά­
σεων του Ιδρύματος ή εκτός αυτών.
ΚΕΦΑΛΑΙΟ Β’
ΒΑΣΙΚΕΣ ΑΡΧΕΣ ΚΑΙ ΚΑΝΟΝΕΣ ΔΕΟΝΤΟΛΟΓΙΑΣ
ΕΠΙ ΑΚΑΔΗΜΑΪΚΩΝ ΚΑΙ ΔΙΟΙΚΗΤΙΚΩΝ ΘΕΜΑΤΩΝ
Άρθρο 3
Δεοντολογία σε Σχέση με τα Μέλη του Π.Κ.
1. Ο παρών Κώδικας θεμελιώνεται στις αρχές της συ­
νταγματικά κατοχυρωμένης ελευθερίας του ανθρώπου
και της ακαδημαϊκής ελευθερίας της επιστήμης, της
έρευνας και της διδασκαλίας, όπως ορίζονται σύμφωνα
με την κείμενη νομοθεσία. Επιπλέον, θεμελιώδεις αρχές
για την τήρησή του είναι η βιολογική και πνευματική
ακεραιότητα του ανθρώπου, η ανθρώπινη αξιοπρέπεια,
η τήρηση της αρχής της ισότητας και ο σεβασμός στη
φύση, το περιβάλλον, την πνευματική ιδιοκτησία και τα
προσωπικά δεδομένα.
2. Ο Κώδικας Δεοντολογίας και Καλής Πρακτικής δια­
πνέεται από τις αρχές και τους κανόνες που περιλαμβά­
νονται στον ν. 4957/2022, όπως αυτός ισχύει. Σύμφωνα
με το άρθρο 4 του ν. 4957/2022, στα Ανώτατα Εκπαιδευ­
τικά Ιδρύματα (Α.Ε.Ι.) κατοχυρώνεται και προστατεύεται
η ακαδημαϊκή ελευθερία στην έρευνα και τη διδασκαλία,
η οποία αποτελεί θεσμική εγγύηση της αδέσμευτης και
απαραβίαστης επιστημονικής σκέψης, έρευνας και διδα­
σκαλίας. Η ακαδημαϊκή ελευθερία καθώς και η ελεύθε­
ρη έκφραση και διακίνηση των ιδεών προστατεύονται
σε όλους τους χώρους των Α.Ε.Ι. έναντι οποιουδήποτε
προσπαθεί να τις καταλύσει ή περιορίσει.
3. Τα Μέλη του Ιδρύματος αναγνωρίζουν, κατανοούν
και συμμορφώνονται με τους στόχους του Ιδρύματος,
ιδίως αναφορικά με:
α. Την ενίσχυση της εκπαίδευσης, της έρευνας, της
τεχνολογίας και της καινοτομίας,
β. τη διαφύλαξη του ακαδημαϊκού ήθους,
γ. την προώθηση της διασύνδεσης του Ιδρύματος με
την κοινωνία, την οικονομία, τους λοιπούς ερευνητικούς
και τεχνολογικούς φορείς και τον παραγωγικό ιστό της
χώρας,
δ. την ενίσχυση της ποιότητας, της αριστείας, της απο­
τελεσματικότητας και του αυτοδιοίκητου χαρακτήρα του
Ιδρύματος,
ε. τη διακυβέρνηση του Ιδρύματος, σύμφωνα με τις
αρχές της διαφάνειας και της λογοδοσίας,
στ. την προαγωγή της διεπιστημονικότητας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
ζ. την ενίσχυση της εξωστρέφειας στην εκπαίδευση
και την έρευνα και την ανάπτυξη διαύλων επικοινωνίας
και συνεργασίας με ιδρύματα της αλλοδαπής και κινη­
τικότητας των φοιτητών/τριών,
η. την προώθηση και υλοποίηση αναπτυξιακών εργα­
λείων και σχεδίων στρατηγικού σχεδιασμού,
θ. την ενθάρρυνση δράσεων που προάγουν το έργο
που παράγεται εντός του Π.Κ. προς όφελος των Μελών
του και της κοινωνίας γενικότερα,
ι. την αξιοκρατική λειτουργία του Π.Κ. σε σχέση με την
προαγωγή και εξέλιξη του προσωπικού του,
ια. την καταπολέμηση των διακρίσεων με βάση το
φύλο, την εθνικότητα, τη φυλή, την καταγωγή, τη γλώσ­
σα, τη θρησκεία, την ηλικία, την υγεία, τη σωματική ικα­
νότητα, την οικονομική ή κοινωνική κατάσταση, τις πολι­
τικές πεποιθήσεις και τον σεξουαλικό προσανατολισμό,
ιβ. τη στήριξη της πρόσβασης των ατόμων με αναπη­
ρία και ειδικές εκπαιδευτικές ανάγκες,
ιγ. την προστασία των δικαιωμάτων πνευματικής ιδι­
οκτησίας,
ιδ. την προστασία της ιδιωτικής ζωής και τη σύννομη
επεξεργασία δεδομένων προσωπικού χαρακτήρα,
ιε. τον σεβασμό των διαφωνιών και την ενθάρρυνση
της πολυφωνίας, χωρίς περιορισμούς στην επιστημονική
σκέψη,
ιστ. την προστασία του φυσικού και πολιτισμικού πε­
ριβάλλοντος και την επίτευξη των στόχων της βιώσι­
μης ανάπτυξης κατά την υλοποίηση της εκπαιδευτικής,
ερευνητικής, διοικητικής ή τεχνικής δραστηριότητας των
μελών της πανεπιστημιακής κοινότητας,
ιζ. την προαγωγή της περιβαλλοντικής και πολιτισμι­
κής συνείδησης.
4. Τα Μέλη του Ιδρύματος συμπεριφέρονται με το
δέοντα σεβασμό στο πλαίσιο της άσκησης των καθη­
κόντων τους και αποφεύγουν οποιαδήποτε άμεση ή έμ­
μεση διά­κριση και οποιαδήποτε μορφή παρενόχλησης,
όπως ενδεικτικά η λεκτική παρενόχληση, η προσβολή
της προσωπικότητας, η εξύβριση, οι απειλές, ο με οποια­
δήποτε πρόφαση εκφοβισμός, κ.λπ. Οφείλουν να μην
προβαίνουν σε καμία διάκριση λόγω φύλου, φυλετικής,
εθνικής ή εθνοτικής καταγωγής, γλώσσας, θρησκευ­
τικών, πολιτικών ή άλλων πεποιθήσεων, αναπηρίας ή
σωματικής κατάστασης, οικονομικής ή κοινωνικής κα­
τάστασης, ηλικίας, ιδιωτικής ζωής, ή σεξουαλικού προ­
σανατολισμού. Επιπλέον, οφείλουν να απέχουν από τη
με οποιονδήποτε τρόπο εκμετάλλευση της ιδιότητας ή
του θεσμικού ρόλου τους προκειμένου να εξαναγκάσουν
άλλα μέλη της ακαδημαϊκής κοινότητας σε συγκεκριμένη
πράξη, παράλειψη, ή κρίση.
5. Τα Μέλη του Ιδρύματος συμμορφώνονται με τους
κανόνες που διέπουν τη λειτουργία του Π.Κ., επιδεικνύ­
οντας τον απαιτούμενο σεβασμό και την υπευθυνότητα
για την τήρηση αυτών και την ομαλή και αποτελεσματική
λειτουργία του. Επιπλέον, οφείλουν να λειτουργούν ως
πρότυπα συμπεριφοράς και να ακολουθούν τις προβλε­
πόμενες διαδικασίες.
6. Τα Μέλη του Ιδρύματος κατά την άσκηση των κα­
θηκόντων τους και την εν γένει δράση τους, υπό την
ιδιότητα που κατέχουν στο Π.Κ. ή σε σχέση με αυτό,
διέπονται από πνεύμα συνεργασίας, αλληλεγγύης και
εμπιστοσύνης. Συμβάλλουν με τις πράξεις και τις δράσεις
τους, καθώς και με τις συνέργειες και καλές πρακτικές
που αναπτύσσει το Ίδρυμα, στην εμπέδωση κλίματος
ακαδημαϊκής παράδοσης και ευπρέπειας.
7. Κάθε Μέλος του Ιδρύματος συμβάλλει ξεχωριστά, ανα­
λόγως του ρόλου και των καθηκόντων του, στην τήρηση
των παραπάνω αρχών λειτουργίας του Ιδρύματος και στην
εκπλήρωση των στόχων του, τηρουμένων των διατάξεων
της κείμενης νομοθεσίας και του Εσωτερικού Κανονισμού
Λειτουργίας και του Οργανισμού του Ιδρύματος.
8. Τα Μέλη του Ιδρύματος απέχουν από κάθε πράξη
ή συμπεριφορά που αντίκειται στον νόμο ή στα χρηστά
ήθη, που θα μπορούσε να βλάψει το κύρος και την καλή
φήμη των ιδίων ή του Π.Κ.
9. Τα Μέλη του Ιδρύματος απέχουν από κάθε μορφής
συγκάλυψη έκνομων ενεργειών που έρχονται σε γνώση
τους και αφορούν στο Π.Κ.
10. Τα Μέλη του Ιδρύματος οφείλουν να καταβάλλουν
κάθε προσπάθεια προκειμένου να διαχωρίσουν τις προ­
σωπικές πεποιθήσεις τους από τα καθήκοντά τους, ού­
τως ώστε αυτές να μην επηρεάζουν με αρνητικό τρόπο
την εκπλήρωση της αποστολής του Π.Κ.
Άρθρο 4
Δεοντολογία σε Σχέση με τη Διακυβέρνηση
και τα Όργανα Διοίκησης του Π.Κ.
1. Τα Μέλη του Π.Κ. αναγνωρίζουν και κατανοούν τους
κανόνες διακυβέρνησης του Ιδρύματος, όπως ισχύουν
κάθε φορά, και συμμορφώνονται με αυτούς.
2. Τα μέλη των συλλογικών οργάνων του Π.Κ. επιδει­
κνύουν επιμέλεια και υπευθυνότητα κατά τη συμμετοχή
τους στο εκάστοτε συλλογικό όργανο και την άσκηση
των ανατεθειμένων καθηκόντων και αρμοδιοτήτων τους,
τηρώντας τους κανονισμούς και τους όρους λειτουργίας
του οργάνου. Αντίστοιχη επιμέλεια και υπευθυνότητα
επιδεικνύουν επίσης και τα μονοπρόσωπα όργανα του
Ιδρύματος.
3. Τα μέλη των συλλογικών οργάνων του Π.Κ. λειτουρ­
γούν με πνεύμα συλλογικότητας και συναδελφικότητας.
Υπηρετούν και προάγουν τους στόχους του οργάνου,
ασκώντας τα καθήκοντά τους σύννομα και αποτελεσμα­
τικά. Οφείλουν να συμμετέχουν στα συλλογικά όργανα
του Ιδρύματος, όταν και όπως ορίζει ο νόμος.
4. Τα μέλη των συλλογικών οργάνων του Π.Κ. λειτουρ­
γούν στο πλαίσιο των αρμοδιοτήτων τους και δεν πα­
ρεμβαίνουν ή επιδιώκουν να επηρεάσουν τις αποφάσεις
άλλων συλλογικών οργάνων του Ιδρύματος.
5. Όλα τα Μέλη του Π.Κ. επιδεικνύουν τον δέοντα
σεβασμό προς τα όργανα διοίκησης του Ιδρύματος και
ενεργούν κατά τρόπο συμβατό και σύμφωνο με τις αρχές
και τις διαδικασίες της λειτουργίας του.
Άρθρο 5
Ειδικοί Κανόνες Δεοντολογίας
σε Σχέση με τα Μέλη του Διδακτικού
ή/και Ερευνητικού Προσωπικού
1. Ως μέλη του διδακτικού ή/και ερευνητικού προσω­
πικού νοούνται -για τις ανάγκες του παρόντος- όλα τα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
μέλη του διδακτικού και ερευνητικού προσωπικού και
των λοιπών κατηγοριών διδακτικού προσωπικού του
Π.Κ. σύμφωνα με την κείμενη νομοθεσία, όπως είναι τα
μέλη Δ.Ε.Π. Ε.ΔΙ.Π., Ε.Ε.Π. και Ε.Τ.Ε.Π. του Ιδρύματος, οι
ομότιμοι/ες καθηγητές/τριες, οι μεταδιδάκτορες ερευ­
νητές/τριες, οι συμβασιούχοι ερευνητές/τριες ή/και δι­
δάσκοντες/σκουσες, οι εντεταλμένοι/νες διδάσκοντες/
σκουσες, οι επισκέπτες/τριες καθηγητές/τριες, το απο­
σπασμένο προσωπικό και οι λοιπές κατηγορίες διδακτι­
κού και ερευνητικού προσωπικού.
2. Τα μέλη του διδακτικού ή/και ερευνητικού προσωπι­
κού εκτελούν τα καθήκοντά τους σύμφωνα με τον νόμο
και τους ειδικότερους κανόνες, κανονισμούς και διαδι­
κασίες του Ιδρύματος. Στο πλαίσιο αυτό ιδίως:
α. Ενεργούν κατά την άσκηση των καθηκόντων τους
(ως διδάσκοντες/σκουσες, εξεταστές/στριες, ερευνητές/
τριες, ή όργανα ή μέλη συλλογικών οργάνων ή επιτρο­
πών του Ιδρύματος ή και άλλων Α.Ε.Ι. κατά τα οριζόμενα
στον νόμο), κατά τρόπο νόμιμο και πάντοτε συμβατό
με τη λειτουργία του Ιδρύματος και τους οικείους Κα­
νονισμούς,
β. μεριμνούν ώστε το διδακτικό και ερευνητικό έργο
τους να εκτελείται με επιμέλεια, ακεραιότητα και υπευ­
θυνότητα,
γ. ασκούν τα καθήκοντά τους αναπτύσσοντας κλίμα
συνεργασίας, ισότητας και αλληλεγγύης με τους/τις
συναδέλφους τους, τους/τις φοιτητές/τριες αλλά και τα
λοιπά Μέλη του Ιδρύματος συμβάλλοντας ενεργά στη
διαμόρφωση ακαδημαϊκής παράδοσης,
δ. εκπληρώνουν τα διδακτικά τους καθήκοντα αυτο­
προσώπως. Ενδεχόμενη ανάθεση διδακτικού έργου σε
τρίτα πρόσωπα επιτρέπεται κατ’ εξαίρεση, μόνο με Από­
φαση της Γενικής Συνέλευσης της Σχολής στην οποία
ανήκει ο/η διδάσκων/σκουσα,
ε. δρουν με βάση τις αρχές της επιστημονικής ελευθε­
ρίας και ανεξαρτησίας, της ελευθερίας της συνείδησης
και της έκφρασης, και πάντοτε με αξιοκρατικά κριτήρια,
στ. ενεργούν κατά τρόπο αντικειμενικό και αμερό­
ληπτο, τηρώντας τις αρχές της ίσης μεταχείρισης προς
τους/τις φοιτητές/τριες,
ζ. αξιολογούν και βαθμολογούν τους/τις φοιτητές/
τριες τους κατά τρόπο αμερόληπτο και διαφανή,
η. συμπεριφέρονται στους/στις φοιτητές/τριες με
το δέοντα σεβασμό και την επιβαλλόμενη μέριμνα. Ο
εξαναγκασμός φοιτητών/τριών σε έργα άσχετα προς τα
ακαδημαϊκά τους καθήκοντα και υποχρεώσεις, ιδίως δε
για σκοπούς προσπορισμού οποιασδήποτε ωφέλειας εκ
μέρους των διδασκόντων/σκουσών, συνιστά πειθαρχικό
παράπτωμα,
θ. με εξαίρεση την υποχρέωση που έχουν να καταθέ­
τουν ενώπιον δικαστικών, πειθαρχικών ή ελεγκτικών αρ­
χών, διασφαλίζουν την τήρηση εχεγγύων εχεμύθειας και
εμπιστευτικότητας ως προς ιδιωτικά ή απόρρητα στοι­
χεία και πληροφορίες των συναδέλφων, των φοιτητών/
τριών ή άλλων τρίτων που περιέρχονται στη γνώση τους
στο πλαίσιο άσκησης των νόμιμων καθηκόντων τους.
3. Τα μέλη του διδακτικού ή/και ερευνητικού προσωπι­
κού τηρούν την παραπάνω δεοντολογική συμπεριφορά
ως προς κάθε έκφανση των αρμοδιοτήτων τους, ιδίως
αναφορικά με τη διδασκαλία των μαθημάτων τους, την
ενημέρωση, την υποδοχή ή την ακρόαση των φοιτητών/
τριών τους ως και τη διεξαγωγή εξετάσεων, την αξιολό­
γηση και τη βαθμολόγηση αυτών.
4. Κάθε Σχολή καθορίζει κριτήρια για τις εξετάσεις των
μαθημάτων, όπως το κατώτερο ποσοστό επιτυχίας και ο
ελάχιστος αριθμός εξεταζόμενων φοιτητών/τριών. Εάν
αυτά τα κριτήρια δεν πληρούνται σε οποιοδήποτε μά­
θημα για δύο συνεχόμενα ακαδημαϊκά έτη, η Κοσμητεία
εξετάζει το θέμα και προτείνει στη Γενική Συνέλευση
της Σχολής συγκεκριμένα μέτρα (π.χ. τροποποίηση της
ύλης ή της δομής του μαθήματος, αλλαγή διδασκόντων/
σκουσών κ.λπ.). Η ίδια διαδικασία εφαρμόζεται και για
άλλες περιπτώσεις που ενδέχεται να ανακύψουν κατά
την αξιολόγηση της απόδοσης των φοιτητών/τριών,
όπως η σημαντική απόκλιση στη βαθμολογία από δια­
φορετικούς/ές διδάσκοντες/σκουσες στην ίδια εξέταση.
5. Τα μέλη του διδακτικού ή/και ερευνητικού προσω­
πικού, με τη διδασκαλία και την έρευνά τους, προάγουν
την αλήθεια και την επιστημονική γνώση. Λειτουργούν
αμερόληπτα στην επιτέλεση των καθηκόντων τους και
διαμορφώνουν τις κρίσεις τους για τα πρόσωπα που
βρίσκονται στο πεδίο ευθύνης τους ισότιμα και αξιο­
κρατικά. Οφείλουν να αιτιολογούν την κρίση τους ως
διδάσκοντες/σκουσες, εξεταστές/στριες ή ερευνητές/
τριες, αλλά και ως μέλη εκλεκτορικών σωμάτων ή επι­
τροπών αξιολόγησης και να λαμβάνουν μέριμνα για την
πληρέστερη δυνατή τεκμηρίωση των απόψεών τους και
πιστοποίηση των πηγών τους. Απέχουν από κρίσεις, δι­
αδικασίες και αποφάσεις από τις οποίες ενδέχεται να
αποκομίσουν κάποιου είδους προσωπικό ή οικονομικό
όφελος, καθώς και από οποιαδήποτε πράξη που συνιστά
εκμετάλλευση της θέσης τους.
6. Τα μέλη του διδακτικού ή/και ερευνητικού προσω­
πικού οφείλουν να χρησιμοποιούν τον ακριβή τίτλο τους
και το όνομα του Π.Κ., της Σχολής, του Τομέα και του
Εργαστηρίου που υπηρετούν.
Άρθρο 6
Ειδικοί Κανόνες Δεοντολογίας
σε Σχέση με τους/τις Φοιτητές/τριες
1. Οι φοιτητές/τριες όλων των κύκλων σπουδών (προ­
πτυχιακού, μεταπτυχιακού και διδακτορικού επιπέδου),
ως ισότιμα μέλη της πανεπιστημιακής κοινότητας, οφεί­
λουν και δεσμεύονται να τηρούν τις γενικότερες υπο­
χρεώσεις που αφορούν στο σύνολο των μελών της και
περιλαμβάνονται στον παρόντα Κώδικα.
2. Στο πλαίσιο αυτό εκπληρώνουν τα φοιτητικά τους
καθήκοντα με συνέπεια, επιμέλεια και υπευθυνότητα
και ιδίως:
α. Συμμετέχουν στα μαθήματα ή εργαστήρια και σύμ­
φωνα με τους όρους διεξαγωγής τους, καθώς και τους
κανόνες ασφαλείας τους,
β. συμβάλλουν στην ομαλή και αποτελεσματική λει­
τουργία των μαθημάτων ή των εργαστηρίων, απέχοντας
από κάθε πράξη ή συμπεριφορά που θα μπορούσε να
επηρεάσει αρνητικά τη διεξαγωγή αυτών,
γ. ανταποκρίνονται στα καθήκοντα που αναλαμβά­
νουν στο πλαίσιο παρακολούθησης των μαθημάτων ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
εργαστηρίων, καθώς και τις εργασίες ομαδικού ή ατομι­
κού χαρακτήρα που εκπονούν και τις λοιπές φοιτητικές
δράσεις τους,
δ. συμβάλλουν στη διαμόρφωση σχέσεων συνεργα­
σίας και συλλογικότητας μεταξύ αυτών,
ε. συμπεριφέρονται με σεβασμό και ευπρέπεια προς
τους/τις διδάσκοντες/σκουσες καθηγητές/τριες και τα
λοιπά Μέλη του Ιδρύματος,
στ. τηρούν την ερευνητική δεοντολογία, ιδίως περί
προστασίας των πνευματικών δικαιωμάτων, σύμφωνα
με το σχετικό άρθρο του παρόντος,
ζ. απέχουν από κάθε μορφής λογοκλοπή ή ακατάλ­
ληλη χρήση εργαλείων τεχνητής νοημοσύνης κατά την
εκπόνηση εργασιών μαθημάτων, διπλωματικών, διατρι­
βών και άλλων εκπαιδευτικών υποχρεώσεων. Η χρήση
πνευματικών δημιουργημάτων τρίτων, συμπεριλαμ­
βανομένων και εργαλείων τεχνητής νοημοσύνης, από
φοιτητές/τριες ως δικών τους, η παρουσίαση εργασιών
που έχουν εκπονηθεί συνεργατικά με άλλους ως ατομικά
δημιουργήματα και η εκ νέου υποβολή μέρους ή συνό­
λου παλαιότερων εργασιών για την εκπλήρωση άλλων
νεότερων διδακτικών ή ερευνητικών απαιτήσεων δεν
επιτρέπονται,
η. συμμετέχουν ομαλά και σύμφωνα με τους προβλε­
πόμενους κανόνες και κανονισμούς του Ιδρύματος στις
διαδικασίες των εξετάσεων, απέχοντας από κάθε πράξη
ή συμπεριφορά που θα μπορούσε να παρακωλύσει ή
να θέσει σε κίνδυνο την ομαλή διεξαγωγή τους και το
αδιάβλητο των εξετάσεων. Ειδικότερα, κατά την εξέτα­
ση μαθήματος, δεν επιτρέπεται η χρήση σημειώσεων,
ηλεκτρονικών μέσων ή άλλου βοηθητικού υλικού χωρίς
την έγκριση των διδασκόντων/ουσών, η αντιγραφή ή
η απόπειρα αντιγραφής, η χρήση μέσων υποκλοπής, η
παρεμπόδιση της ομαλής διεξαγωγής της εξέτασης, η
πλαστοπροσωπία, η συνέργεια σε τέτοιες πράξεις και
γενικά η φαλκίδευση της εξεταστικής διαδικασίας. Σε
περίπτωση παράβασης, ο/η εξεταζόμενος/η αποκλείεται
από την εξέταση, προκειμένου να διασφαλιστεί το αδιά­
βλητο της διαδικασίας και η οικεία Σχολή ενημερώνεται
σχετικά,
θ. συμμετέχουν στις διαδικασίες αξιολόγησης των
διδασκόντων/σκουσών καθηγητών/τριών και των δο­
μών του Ιδρύματος, καταθέτοντας τις απόψεις τους με
υπευθυνότητα και κατά τρόπο αντικειμενικό, δίκαιο και
αμερόληπτο, με γνώμονα την ανάγκη βελτίωσης της
ποιότητας των σπουδών του Π.Κ.,
ι. χρησιμοποιούν τις εγκαταστάσεις και τον εξοπλισμό
του Π.Κ., όπως ιδίως τα εργαστήρια, τον εκπαιδευτικό
εξοπλισμό και τα πληροφοριακά συστήματά του, επι­
δεικνύοντας τον απαιτούμενο σεβασμό και προστατεύ­
οντας τους χώρους,
ια. μεριμνούν για τη διαφύλαξη της καθαριότητας,
της ευταξίας και της ευπρέπειας των χώρων εντός των
οποίων διδάσκονται, εκπαιδεύονται και εν γένει διαβιούν
κατά την παρουσία τους στις εγκαταστάσεις του Π.Κ.,
προστατεύοντας τα κτήρια, τις εγκαταστάσεις και την
περιουσία του Ιδρύματος,
ιβ. απέχουν από πράξεις που δεν συνάδουν με την ακα­
δημαϊκή αποστολή του Ιδρύματος, ή εμποδίζουν την
εύρυθμη λειτουργία των οργάνων και των υπηρεσιών
του Ιδρύματος ή την ακαδημαϊκή ελευθερία στην έρευ­
να και τη διδασκαλία, καθώς επίσης και την ελεύθερη
έκφραση και διακίνηση των ιδεών,
ιγ. απέχουν από κάθε πράξη ή συμπεριφορά που θα
μπορούσε να προκαλέσει ζημία στην περιουσία του
Ιδρύματος (π.χ. στον εκπαιδευτικό ή εργαστηριακό εξο­
πλισμό του) ή να βλάψει το κύρος και τη φήμη του Π.Κ.
και των Μελών του,
ιδ. ενεργούν κατά την άσκηση των ακαδημαϊκών κα­
θηκόντων και εκδηλώσεών τους κατά τρόπο νόμιμο και
πάντοτε συμβατό με τη λειτουργία του Ιδρύματος.
Άρθρο 7
Σύγκρουση Συμφερόντων
Τα Μέλη του Ιδρύματος οφείλουν να απέχουν από
κάθε δραστηριότητα ή ενέργεια από την οποία μπορεί
να προκύψει σύγκρουση συμφερόντων. Σύγκρουση
συμφερόντων υφίσταται όταν η απόφαση ή η θέση
ενός Μέλους του Ιδρύματος μπορεί να επηρεαστεί από
πραγματική ή δυνητική ωφέλεια που θα μπορούσε να
αποκτηθεί από αυτήν. Επιπλέον, σύγκρουση συμφερό­
ντων μπορεί να προκύψει όταν οι εξωτερικές δραστηρι­
ότητες ενός Μέλους του Ιδρύματος, όπως ενδεικτικά η
παροχή συμβουλευτικού έργου, ομιλίες, δημόσιες υπη­
ρεσίες, προσωπικές επιχειρήσεις κ.λπ., παρεμβαίνουν
στις υποχρεώσεις του έναντι του Ιδρύματος, οδηγώντας
σε παραμέληση των καθηκόντων του.
ΚΕΦΑΛΑΙΟ Γ’
ΚΑΝΟΝΕΣ ΔΕΟΝΤΟΛΟΓΙΑΣ
ΕΠΙ ΕΡΕΥΝΗΤΙΚΩΝ ΘΕΜΑΤΩΝ
Άρθρο 8
Πεδίο Εφαρμογής
1. Οι όροι του παρόντος Κεφαλαίου εφαρμόζονται σε
κάθε ερευνητική ή αναπτυξιακή δραστηριότητα (ή από
κοινού «έρευνα») που διεξάγεται υπό την ευθύνη ή με
τη συμμετοχή του επιστημονικού προσωπικού του Π.Κ.,
περιλαμβανομένων ιδίως των μελών της ακαδημαϊκής
κοινότητας του Ιδρύματος ή και άλλων Μελών αυτού,
στους χώρους του ή εκτός αυτών, με ή χωρίς χρημα­
τοδότηση.
2. Η ερευνητική δραστηριότητα αναφέρεται, για τις
ανάγκες του παρόντος και σύμφωνα με τους ορισμούς
της κείμενης νομοθεσίας, σε κάθε συστηματική και δη­
μιουργική εργασία που αναλαμβάνεται με σκοπό τη
δημιουργία και ανάπτυξη γνώσης, συμπεριλαμβανομέ­
νης της γνώσης του ανθρώπου, του πολιτισμού και της
κοινωνίας. Η αναπτυξιακή δραστηριότητα αναφέρεται
σε κάθε συστηματική εργασία χρήσης του αποθέματος
της γνώσης για την ανάπτυξη νέων εφαρμογών, όπως
ενδεικτικά η δημιουργία νέων υλικών, προϊόντων ή εξο­
πλισμού και η εισαγωγή νέων διαδικασιών, συστημάτων
ή υπηρεσιών, ή η βελτίωση υφισταμένων.
3. Στους κανόνες δεοντολογίας επί ερευνητικών θεμά­
των κατά τους όρους του παρόντος εμπίπτουν επίσης:
α. Οι δραστηριότητες παροχής εξειδικευμένων υπη­
ρεσιών, προγραμμάτων κατάρτισης ή άλλων επιστημο­
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
νικών εφαρμογών που διαχειρίζονται ο Ειδικός Λογα­
ριασμός Κονδυλίων Έρευνας (Ε.Λ.Κ.Ε.), το Κέντρο Δια
Βίου Μάθησης (ΚΕ.ΔΙ.ΒΙ.Μ.), το Πανεπιστημιακό Κέντρο
Έρευνας και Καινοτομίας (Π.Α.Κ.Ε.Κ.) και η Εταιρεία Αξι­
οποίησης και Διαχείρισης της Περιουσίας (Ε.Α.ΔΙ.Π.) του
Π.Κ., όπως καθορίζονται με βάση την κείμενη νομοθεσία.
Σε σχέση με τις ως άνω δραστηριότητες οι όροι του πα­
ρόντος Κεφαλαίου εφαρμόζονται πέραν των Επιστημο­
νικών Υπευθύνων και σε άλλα συνεργαζόμενα με αυτούς
πρόσωπα, όπως σε βοηθούς ή συνεργάτες αυτών, κατά
την εκπόνηση ή υλοποίηση έργων στο πλαίσιο παροχής
των σχετικών εξειδικευμένων υπηρεσιών, προγραμμά­
των κατάρτισης ή άλλων επιστημονικών εφαρμογών,
β. οι πάσης φύσεως εργασίες προπτυχιακού, μεταπτυ­
χιακού, διδακτορικού ή και μεταδιδακτορικού επιπέδου
που εκπονούνται από φοιτητές/τριες ή μεταδιδάκτορες
ή και τυχόν άλλες ερευνητικές δράσεις αυτών, όπως η
συμμετοχή τους ως συνεργατών, με ή χωρίς χρηματοδό­
τηση, σε ερευνητικές ή αναπτυξιακές δραστηριότητες
που πραγματοποιούν ερευνητές/τριες περιλαμβανο­
μένων και των Επιστημονικών Υπευθύνων στο Ίδρυ­
μα, στον Ε.Λ.Κ.Ε., στο ΚΕ.ΔΙ.ΒΙ.Μ., στο Π.Α.Κ.Ε.Κ. ή στην
Ε.Α.ΔΙ.Π. του Ιδρύματος. Σε σχέση με τις ως άνω εργασίες,
οι όροι του παρόντος Κεφαλαίου εφαρμόζονται στους/
στις φοιτητές/τριες που εκπονούν τις σχετικές εργασίες,
προπτυχιακού, μεταπτυχιακού ή διδακτορικού επιπέδου
καθώς και στους/στις μεταδιδάκτορες που εκπονούν
μεταδιδακτορικές εργασίες.
4. Οι όροι του παρόντος Κεφαλαίου εφαρμόζονται με
την επιφύλαξη των ειδικότερων όρων δεοντολογίας για
την έρευνα που τίθενται με τον Κανονισμό Αρχών και
Λειτουργίας της Επιτροπής Ηθικής και Δεοντολογίας της
Έρευνας (Ε.Η.Δ.Ε.) του άρθρου 277 του ν. 4957/2022,
όπως ισχύει, του Ιδρύματος, όπως καταρτίζεται σύμφωνα
με τα προβλεπόμενα στην παρ. 5 του άρθρου 281 του
ως άνω νόμου, όπως ισχύει.
Άρθρο 9
Κανόνες Δεοντολογίας στην Έρευνα
1. Κάθε έρευνα πρέπει να διεξάγεται με σεβασμό στην
ακαδημαϊκή ελευθερία, την επιστημονική αλήθεια, τη
ζωή, τη φύση και το περιβάλλον, τη βιολογική και πνευ­
ματική ακεραιότητα του ανθρώπου, την ανθρώπινη αξι­
οπρέπεια, την πνευματική ιδιοκτησία και τα προσωπικά
δεδομένα. Κατά τη διεξαγωγή της έρευνας, πρέπει να
αποφεύγεται κάθε διακριτική μεταχείριση ή διάκριση
των προσώπων στα οποία αφορά η έρευνα με κριτήριο
το φύλο, τη φυλετική, εθνική ή εθνοτική καταγωγή, τη
γλώσσα, τις θρησκευτικές, πολιτικές ή άλλες πεποιθή­
σεις, την αναπηρία ή σωματική κατάσταση, την οικονο­
μική ή κοινωνική κατάσταση, την ηλικία, την ιδιωτική
ζωή, ή τον σεξουαλικό προσανατολισμό.
2. Τα μέλη Δ.Ε.Π. και όλοι όσοι συμμετέχουν σε ερευ­
νητικές δραστηριότητες του Π.Κ. οφείλουν να σέβονται
τον Κώδικα Ηθικής και Δεοντολογίας της Έρευνας του
Ιδρύματος.
3. Κατά την ανάληψη, τη διεξαγωγή και τη δημοσίευ­
ση των αποτελεσμάτων της έρευνας, οι ερευνητές/τριες
οφείλουν να μεριμνούν ώστε:
α. Να έχουν ληφθεί οι απαραίτητες και απαιτούμενες
άδειες για την υλοποίηση της συγκεκριμένης έρευνας
από τους αρμόδιους κάθε φορά φορείς,
β. να μην υφίσταται ή να μην προκύψει κατά τη δι­
εξαγωγή της έρευνας οποιαδήποτε σύγκρουση συμ­
φερόντων η οποία θα απαγόρευε ή θα δυσχέραινε τη
διεξαγωγή της έρευνας κατά τρόπο αντικειμενικό και
επιστημονικά αδιάβλητο,
γ. να τηρούνται τυχόν ειδικές νομοθετικές ρυθμίσεις
που εφαρμόζονται στο συγκεκριμένο είδος έρευνας,
δ. να μην παραβιάζονται σε καμία περίπτωση διατάξεις
της κείμενης νομοθεσίας που αναφέρονται και αφορούν
την προστασία προσωπικών δεδομένων και να μην πα­
ραβιάζεται επίσης σε καμία περίπτωση η προστασία της
πνευματικής ιδιοκτησίας.
4. Οι ερευνητές/τριες υποχρεούνται να δημοσιοποιούν
την πηγή ή τις πηγές χρηματοδότησης της έρευνάς τους.
5. Στη σύναψη συμφωνίας για τη χρηματοδότηση ενός
ερευνητικού έργου, δεν επιτρέπεται να συμπεριλαμβά­
νονται όροι οι οποίοι θέτουν σαφώς σε κίνδυνο την
ελευθερία των ερευνητών/τριών κατά τον σχεδιασμό,
τη διεξαγωγή ή τη διατύπωση των συμπερασμάτων της
έρευνάς τους.
6. Καμία έρευνα (βιολογική, ιατρική, ψυχολογική, κοι­
νωνική, οικονομική, παιδαγωγική, κ.λπ.) σε άνθρωπο δεν
μπορεί να διεξαχθεί χωρίς την προηγούμενη ενήμερη
συναίνεσή του, ενώ η συμμετοχή του θα πρέπει να είναι
ελεύθερη και εθελοντική.
7. Οι ερευνητές/τριες υποχρεούνται να διασφαλίζουν
πλήρως την προστασία των προσωπικών δεδομένων των
συμμετεχόντων κατά τις διαδικασίες της επιλογής τους,
της λήψης ενημερωμένης συγκατάθεσης, της συλλογής
και ανάλυσης δεδομένων, καθώς και κατά τη διαδικασία
δημοσιοποίησης των ερευνητικών αποτελεσμάτων.
8. Η ερευνητική δραστηριότητα θα πρέπει να σέβε­
ται τα ζώα και το φυσικό και πολιτιστικό περιβάλλον.
Η χρήση ζώων στην έρευνα θα πρέπει να διενεργείται
σύμφωνα με τις αρχές προστασίας των ζώων. Κατά τον
σχεδιασμό και τη διενέργεια ενός πειράματος θα πρέπει
να εφαρμόζονται οι ορθές ζωοτεχνικές πρακτικές και η
ορθή κτηνιατρική μέριμνα για το είδος των ζώων που
χρησιμοποιούνται, σύμφωνα με την ισχύουσα νομοθε­
σία.
9. Η ερευνητική δραστηριότητα θα πρέπει να σέβεται
τη βιολογική ποικιλότητα και να εφαρμόζονται ορθές
πρακτικές για τα είδη που χρησιμοποιούνται και σε συμ­
μόρφωση με τους σχετικούς διεθνείς, ενωσιακούς και
εθνικούς κανόνες και κατόπιν των απαραίτητων αδειών
κατά το εθνικό δίκαιο.
10. Οι ερευνητές/τριες οφείλουν να απέχουν από
διαδικασίες ή αποφάσεις, στις οποίες ανακύπτει θέμα
σύγκρουσης συμφερόντων.
11. Ο σχεδιασμός και η διεξαγωγή ενός ερευνητικού
προγράμματος πρέπει να γίνεται με βάση τις αρχές και
τους κανόνες της επιστημονικής τεκμηρίωσης. Δεν γίνε­
ται αποδεκτή η κατασκευή ή η παραποίηση ερευνητικών
αποτελεσμάτων.
12. Οι ερευνητές/τριες πρέπει να μεριμνούν ούτως
ώστε να τηρείται η κείμενη νομοθεσία που αφορά στη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
λήψη μέτρων και στην τήρηση κανόνων ασφαλείας κατά
την ανάληψη και τη διάρκεια υλοποίησης των ερευνητι­
κών τους δραστηριοτήτων.
13. Οι Επιστημονικοί/ές Υπεύθυνοι/ες των ερευνη­
τικών προγραμμάτων πρέπει να ενημερώνουν με ειλι­
κρίνεια και επάρκεια όσους πρόκειται να λάβουν μέρος
ή να επηρεαστούν άμεσα από αυτά, για τους στόχους
του προγράμματος. Όταν για τη διεξαγωγή της έρευνας
απαιτείται συναίνεση του ατόμου που συμμετέχει, η ενη­
μέρωσή του πρέπει να είναι πλήρης. Πρέπει, επίσης να
ενημερώνονται μη συμμετέχοντα πρόσωπα στην έρευνα
τα οποία όμως επηρεάζονται άμεσα από τη διεξαγωγή
της.
14. Κατά τη διεξαγωγή της έρευνας οι συνεργάτες απο­
λαμβάνουν ελευθερία σκέψης και έκφρασης γνώμης,
οφείλουν όμως να τηρούν τους κανόνες που τίθενται
από τον/την Επιστημονικό/ή Υπεύθυνο/η της έρευνας.
Οι συνεργάτες στην έρευνα οφείλουν: α) να ασκούν την
ερευνητική τους δραστηριότητα με κύριο σκοπό την
επέκταση της επιστημονικής γνώσης και το καλό του
κοινωνικού συνόλου και β) να τηρούν τις διατάξεις της
νομοθεσίας που αναφέρονται στα αντικείμενα της έρευ­
νας και τους κανόνες δεοντολογίας του επαγγέλματός
τους και του παρόντος Κώδικα.
15. Σε περίπτωση συλλογικής έρευνας, ο/η Επιστημο­
νικός/ή Υπεύθυνος/η οφείλει να μεριμνά για την τήρηση
των αρχών και της δεοντολογίας απ’ όλα τα μέλη της
ερευνητικής ομάδας. Ο σεβασμός της ατομικής συμ­
βολής του/της κάθε ερευνητή/τριας και η τήρηση της
διαφάνειας και της αμοιβαίας ενημέρωσης αποτελούν
υποχρέωση όλων των συμμετεχόντων/χουσών στην
έρευνα.
16. Όταν η έρευνα χρηματοδοτείται από εξωτερικούς
φορείς, ακολουθούνται οι διαδικασίες που περιγράφο­
νται στους οικείους οδηγούς χρηματοδότησης έρευνας
του Ε.Λ.Κ.Ε. ή του ΚΕ.ΔΙ.ΒΙ.Μ. του Π.Κ. Πινακίδες, ανα­
κοινώσεις και γενικά μέσα προβολής των ερευνητικών
προγραμμάτων διαμορφώνονται και χρησιμοποιούνται
με τρόπο που να εξυπηρετεί την ενημέρωση της επιστη­
μονικής κοινότητας και του κοινού. Η μνεία ενδεχόμενων
χορηγών σε δραστηριότητες ή έντυπα των ερευνητικών
ομάδων πρέπει να γίνεται με προσοχή, ώστε να μη δημι­
ουργείται σύγχυση ως προς τον φορέα της έρευνας, να
μην παρέχεται η αίσθηση διαφήμισης συγκεκριμένου
προϊόντος, ούτε να δίδεται η εντύπωση της μόνιμης
σύνδεσης του/της χορηγού με το Ίδρυμα. Πινακίδες και
γενικά έντυπα προβολής των προγραμμάτων οφείλουν
να αναφέρουν όλους τους συντελεστές της έρευνας.
17. Επίκληση τίτλου διοικητικής θέσης που κατέχει μέ­
λος Δ.Ε.Π. σε συλλογικό όργανο, για την επιδίωξη εξωτε­
ρικής χρηματοδότησης η οποία αφορά στην ακαδημαϊ­
κή μονάδα, γίνεται κατόπιν ενημέρωσης του συλλογικού
οργάνου. Για ειδικές κατηγορίες μελών Δ.Ε.Π., ισχύουν οι
επιπλέον δεσμεύσεις που αφορούν στους κλάδους τους.
18. Η έρευνα και η παροχή υπηρεσιών από Μέλη του
Ιδρύματος χαρακτηρίζονται από αντικειμενικότητα και
είναι απαλλαγμένες από μεροληψία που μπορεί να πη­
γάζει είτε από διάθεση εξυπηρέτησης του χρηματοδότη
είτε από την αντίληψη συμφέροντος των εμπλεκομένων
στο έργο Μελών του Ιδρύματος. Ειδικότερα, η παροχή
υπηρεσιών πραγματοποιείται βάσει των διατάξεων του
άρθρου 51 του ν. 4957/2022.
19. Η συμμετοχή καθηγητών/τριών και άλλων κατηγο­
ριών διδασκόντων/σκουσών και προσωπικού σε ερευ­
νητικά έργα δεν μπορεί να επηρεάζει την άσκηση των
βασικών διδακτικών και διοικητικών καθηκόντων τους
στο Ίδρυμα.
20. Η χρήση εργαστηριακών υποδομών και οργάνων
προϋποθέτει τη σύμφωνη γνώμη του Διευθυντή του
Εργαστηρίου.
Άρθρο 10
Κανόνες Δεοντολογίας Σχετικά με τα Πνευματικά
Δικαιώματα και τις Δημοσιεύσεις
1. Δεν επιτρέπεται η αναπαραγωγή ολόκληρου ή μέ­
ρους πνευματικών έργων τρίτων προσώπων (βιβλίων,
άρθρων, εργασιών, κ.λπ.) καθώς και η μετάφραση, η δια­
σκευή, η παραποίηση ή η απομίμησή τους, χωρίς την
άδεια του/της δημιουργού τους. Η απαγόρευση αυτή
ισχύει ανεξάρτητα από τη μορφή αναπαραγωγής (έντυ­
πη, ηλεκτρονική, φωτογραφική, κ.λπ.). Μη θιγομένων
των διατάξεων περί αστικών ή ποινικών κυρώσεων, τυ­
χόν παραβατική συμπεριφορά εκ μέρους Μέλους του
Ιδρύματος σχετιζόμενη με τα παραπάνω συνιστά πει­
θαρχικό παράπτωμα ως προς το οποίο επιβάλλονται οι
πειθαρχικές ποινές του άρθρου 179 του ν. 4957/2022,
όπως ισχύει.
2. Τις ποινές της παρ. 1 επισύρουν και τα πειθαρχικά
παραπτώματα της αντιγραφής, της πλαστογραφίας, της
πλαστοπροσωπίας και της λογοκλοπής, ως και άλλες
συναφείς παραβατικές συμπεριφορές κατά τους όρους
της παρ. 2 του άρθρου 177 και του άρθρου 197 του
ν. 4957/2022.
3. Ενδεικτικές περιπτώσεις παράβασης των κανόνων
δεοντολογίας συνιστούν:
α. Η παράλειψη της αναφοράς της πνευματικής συ­
νεισφοράς τρίτων προσώπων σε οποιοδήποτε δημο­
σιευμένο έργο ή αντίθετα, η συμπερίληψη προσώπου
ως δημιουργού ή συνδημιουργού σε έργο στο οποίο το
σχετικό πρόσωπο δεν συνεισέφερε προσωπικό πνευ­
ματικό έργο,
β. η αντιγραφή ερευνητικής εργασίας τρίτου,
γ. η παραποίηση δεδομένων ή άλλων μορφών έρευ­
νας, η μη εξουσιοδοτημένη συλλογή και χρήση των δε­
δομένων ή και άλλων στοιχείων και πληροφοριών σε
σχέση με τους όρους που διέπουν την έρευνα ως και
κάθε άλλου είδους απατηλή συμπεριφορά σε σχέση με
τη χρήση δεδομένων, στοιχείων και πληροφοριών,
δ. η παράνομη ιδιοποίηση ιδεών ή γνωμών που έχουν
αποτυπωθεί εγγράφως ή και μέσω λειτουργικού συστή­
ματος ή λογισμικού ή δεδομένων ή συνδυασμού αυτών,
χωρίς τη νόμιμη συναίνεση του/της δικαιούχου ή την
τήρηση προβλεπόμενης διατύπωσης,
ε. η κακοδιαχείριση ή η ανεπαρκής διατήρηση δεδομέ­
νων και πρωτογενούς υλικού της έρευνας όταν η τήρησή
τους επιβάλλεται για τους σκοπούς του έργου,
στ. η αθέτηση υποχρέωσης γνωστοποίησης σύγκρου­
σης συμφερόντων στην έρευνα, περιλαμβανομένης της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
μη γνωστοποίησης της πηγής χρηματοδότησης για την
έρευνα, ιδίως όταν ο/η χρηματοδότης/τρια έχει ιδιαίτερο
συμφέρον στο αποτέλεσμα της έρευνας,
ζ. η αθέτηση υποχρέωσης εμπιστευτικότητας που
επιβάλλεται στο πλαίσιο συμβατικής ή άλλης νόμιμης
υποχρέωσης,
η. η εμφάνιση ορισμένης έρευνας ως νέας ενώ έχει
δημοσιευθεί στο παρελθόν με αποτέλεσμα την παρα­
πλάνηση τρίτων ως προς τον χρόνο διεξαγωγής της,
θ. η ανάθεση σε τρίτο, με ή χωρίς αμοιβή, της εκπό­
νησης και συγγραφής ερευνητικής εργασίας, εν όλω ή
εν μέρει και η εν συνεχεία παρουσίασή της ως ίδιο έργο
του αναθέτοντος,
ι. η διενέργεια ψευδών ή παραπλανητικών δηλώσεων
ως προς την ύπαρξη έννομης σχέσης ή νόμιμου συμφέ­
ροντος που σχετίζεται με την έρευνα, περιλαμβανομέ­
νων ιδίως της αθέτησης υποχρέωσης γνωστοποίησης
ουσιώδους συμφέροντος του/της ερευνητή/τριας ή των
χρηματοδοτών του έργου ή του γεγονότος ότι η έρευνα
χρηματοδοτείται με βάση τη συμφωνία που τη διέπει,
ια. η χρήση τμημάτων εργασιών άλλων ατόμων ή ορ­
γανισμών, οποιουδήποτε τύπου (κείμενο, φωτογραφία,
βίντεο), συμβατικής ή ψηφιακής μορφής, χωρίς να ανα­
φέρονται οι πηγές των πληροφοριών,
ιβ. η αντιγραφή τμημάτων κειμένου από δημοσιευμέ­
νο έργο τρίτου χωρίς την ύπαρξη σχετικής παραπομπής
ή αναφοράς (reference),
ιγ. η παρουσίαση ερευνητικής εργασίας τρίτου ως προ­
ϊόντος προσωπικής εργασίας,
ιδ. η πολλαπλή χρήση της ίδιας φοιτητικής εργασίας
σε διαφορετικά μαθήματα που έχει ως αποτέλεσμα να
δίνεται η παραπλανητική εντύπωση ότι ο/η φοιτητής/
τρια ανταποκρίνεται στις σχετικές υποχρεώσεις του,
ιε. σε περίπτωση πνευματικού έργου που είναι συλ­
λογικό αποτέλεσμα, η μη αναφορά στο έργο συνδημι­
ουργού. Ενδείκνυται οι ερευνητές/τριες να συμφωνούν
μεταξύ τους και με τους λοιπούς συνεργάτες τους, εγγρά­
φως ή με ηλεκτρονικά μέσα, τον τρόπο συνεργασίας τους
και δημοσίευσης των ερευνητικών εργασιών ή άλλων
έργων που εκπονούν, ως και τους όρους αναφοράς των
ονομάτων των συνδημιουργών ή συνεργατών τους στις
σχετικές δημοσιεύσεις (π.χ., σε αλφαβητική σειρά ή κατά
τη σειρά συμβολής).
4. Κατ’ εξαίρεση, δεν συνιστά παράβαση και ούτε προ­
σκρούει στις διατάξεις περί πνευματικής ιδιοκτησίας
(ν. 2121/1993) η χωρίς την άδεια του/της δημιουργού
και χωρίς αμοιβή, αναπαραγωγή άρθρων νομίμως δη­
μοσιευμένων σε εφημερίδα ή σε περιοδικό, συντόμων
αποσπασμάτων έργου ή τμημάτων συντόμου έργου ή
έργου των εικαστικών τεχνών νομίμως δημοσιευμένου,
που γίνεται αποκλειστικά και μόνο για σκοπούς διευ­
κόλυνσης της διδασκαλίας ή διεξαγωγής των εξετάσε­
ων στο Ίδρυμα, στο μέτρο που δικαιολογείται από τον
επιδιωκόμενο σκοπό, είναι σύμφωνη με τα χρηστά ήθη
και δεν εμποδίζει την κανονική εκμετάλλευση. Η ανα­
παραγωγή πρέπει να συνοδεύεται από την ένδειξη της
πηγής και των ονομάτων του/της δημιουργού και του/
της εκδότη/τριας, εφόσον τα ονόματα αυτά εμφανίζο­
νται στην πηγή.
5. Αν το πνευματικό δημιούργημα είναι το τελικό εξα­
γόμενο αμειβόμενου ερευνητικού έργου, που ανατέθηκε
μέσω σύμβασης, είτε από φορέα του δημόσιου ή του
ευρύτερου δημόσιου τομέα είτε από ιδιωτικό φορέα, θα
πρέπει να λαμβάνεται ιδιαίτερη μέριμνα για την τήρηση
των συμβατικών υποχρεώσεων που έχουν αναληφθεί
μέσω των όρων της σύμβασης.
6. Για την περίπτωση της εκμετάλλευσης των περι­
ουσιακών δικαιωμάτων που ενδεχομένως προκύπτουν
από την εκμετάλλευση δικαιωμάτων βιομηχανικής ή
πνευματικής ιδιοκτησίας, είτε από τον/τη δημιουργό
είτε από τον/την εφευρέτη/τρια, ενδέχεται να υπάρχουν
περιορισμοί οι οποίοι θα πρέπει να διερευνώνται κατά
περίπτωση. Η περίπτωση αυτή ισχύει για έργα τα οποία
παρήχθησαν με μέσα ή με τη χρηματοδότηση του Ιδρύ­
ματος ή άλλου φορέα.
7. Στην περίπτωση εκπόνησης διπλωματικής εργασίας,
μεταπτυχιακής εργασίας ή διδακτορικής διατριβής, τo
ηθικό και περιουσιακό δικαίωμα της πνευματικής ιδιο­
κτησίας της ανήκουν στον/ην φοιτητή/τρια που την εκ­
πονεί, σύμφωνα με τον ν. 2121/1993, όπως ισχύει, εκτός
αν προβλέπεται διαφορετικά σε περίπτωση που η εργα­
σία εκπονείται με χρηματοδότηση ή υποστήριξη από
τρίτους (π.χ. μέσω ερευνητικών προγραμμάτων, υποτρο­
φιών, ή εν γένει συνεργασιών). Θεωρείται αυτονόητο ότι
τόσο η διπλωματική ή η μεταπτυχιακή εργασία, όσο και
η διδακτορική διατριβή είναι πρωτότυπα έργα του/της
υποψηφίου/ας, ο/η οποίος/α τα υποβάλλει προς κρίση
στις αρμόδιες επιτροπές αξιολόγησης.
8. Όταν ο/η προπτυχιακός/ή, μεταπτυχιακός/ή ή δι­
δακτορικός/ή φοιτητής/τρια δημοσιεύει πρωτότυπες
εργασίες που προκύπτουν από τη διπλωματική, μεταπτυ­
χιακή ή διδακτορική διατριβή, εφόσον ο/η επιβλέπων/
ουσα καθηγητής/τρια ή άλλοι/ες ερευνητές/τριες ή άλλα
πρόσωπα έχουν ουσιαστική και πραγματική συνεισφορά
στην ανάπτυξη των συγκεκριμένων εργασιών, καθένας/
μία από αυτούς θα πρέπει να αναφέρεται ως συνσυγ­
γραφέας.
9. Εφόσον ο/η προπτυχιακός/ή, μεταπτυχιακός/ή ή
διδακτορικός/ή φοιτητής/τρια εκδώσει σε οποιαδήποτε
μορφή τη διπλωματική ή μεταπτυχιακή του/της εργασία,
ή τη διδακτορική του/της διατριβή, οφείλει να αναφέρει
το όνομα του Ιδρύματος, της Σχολής, του Τομέα και του
Εργαστηρίου στο οποίο εκπονήθηκε η συγκεκριμένη ερ­
γασία, καθώς και το όνομα του/της Επιβλέποντος/ουσας
Καθηγητή/τριας. Το όνομα του Ιδρύματος, της Σχολής,
του Τομέα και του Εργαστηρίου πρέπει να αναφέρεται
και στην περίπτωση των επιστημονικών δημοσιεύσεων.
10. Όταν ο/η Επιστημονικός/ή Υπεύθυνος/η του ερευ­
νητικού έργου προβεί σε έντυπη ή ηλεκτρονική έκδο­
ση, μέρους ή/και του συνόλου των αποτελεσμάτων του
ερευνητικού έργου, τότε οφείλει να αναγράφει σε κάθε
περίπτωση το όνομα του Ιδρύματος, εφόσον το συγκε­
κριμένο ερευνητικό έργο υλοποιήθηκε εντός των εγκα­
ταστάσεων αυτού.
11. Κάθε μέλος διδακτικού ή/και ερευνητικού προσω­
πικού του Ιδρύματος υποχρεούται να αναφέρει το όνομα
του Ιδρύματος σε όλες τις επιστημονικές του παρουσιά­
σεις και δημοσιεύσεις, η δε αναφορά στην ονομασία του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
Ιδρύματος σε ξένη γλώσσα θα γίνεται σύμφωνα με την
εγκεκριμένη από το Ίδρυμα ονομασία.
ΚΕΦΑΛΑΙΟ Δ’
ΕΠΙΤΡΟΠΗ ΔΕΟΝΤΟΛΟΓΙΑΣ ΑΡΜΟΔΙΟΤΗΤΕΣ
ΚΑΤΑΡΤΙΣΗΣ ΚΑΙ ΑΝΑΘΕΩΡΗΣΗΣ ΤΟΥ ΚΩΔΙΚΑ
ΔΕΟΝΤΟΛΟΓΙΑΣ ΚΑΙ ΚΑΛΗΣ ΠΡΑΚΤΙΚΗΣ
ΚΑΙ ΔΙΑΔΙΚΑΣΙΕΣ ΣΥΜΜΟΡΦΩΣΗΣ ΚΑΙ ΕΞΕΤΑΣΗΣ
ΠΙΘΑΝΟΛΟΓΟΥΜΕΝΩΝ ΠΑΡΑΒΑΣΕΩΝ
Άρθρο 11
Διαδικασία Κατάρτισης και Ισχύος Κώδικα
Δεοντολογίας και Καλής Πρακτικής
Ο παρών Κώδικας καταρτίζεται από την Επιτροπή Δε­
οντολογίας για ακαδημαϊκά, διοικητικά και ερευνητικά
θέματα, και ισχύει μετά την έγκρισή του από τη Σύγκλητο
του Π.Κ., σύμφωνα με το άρθρο 217 του ν. 4957/2022.
Ο Κώδικας Δεοντολογίας και Καλής Πρακτικής ενσω­
ματώνεται στον Εσωτερικό Κανονισμό του Ιδρύματος
τηρουμένων των προβλέψεων του νόμου και αναρτάται
στον ιστότοπο του Π.Κ.
Άρθρο 12
Όροι Κατάρτισης και Αναθεώρησης του Κώδικα
Δεοντολογίας και Καλής Πρακτικής
1. Η Επιτροπή Δεοντολογίας συντάσσει σχέδιο Κώδι­
κα Δεοντολογίας και Καλής Πρακτικής, λαμβάνοντας
υπόψη τις διατάξεις του νόμου, τις καλές πρακτικές που
μπορεί να υιοθετούνται για τη λειτουργία των Α.Ε.Ι. στην
ημεδαπή ή στο εξωτερικό, ως και τους εν γένει όρους
λειτουργίας του Ιδρύματος.
2. Η Επιτροπή Δεοντολογίας εισηγείται την αναθεώρη­
ση του Κώδικα Δεοντολογίας και Καλής Πρακτικής στον/
στην Πρύτανη/ι με σχετική κοινοποίηση της εισήγησής
της στη Σύγκλητο του Π.Κ., σύμφωνα με τα ειδικότερα
οριζόμενα στον νόμο. Η εισήγηση αυτή υποβάλλεται
στην αρχή του σχετικού ακαδημαϊκού έτους ως συνοδευ­
τική της Ετήσιας Έκθεσης της Επιτροπής Δεοντολογίας
που συντάσσει και υποβάλλει στον/στην Πρύτανη/ι με
κοινοποίησή της στη Σύγκλητο σύμφωνα με τον νόμο
στο πλαίσιο άσκησης των καθηκόντων της. Οι εισηγήσεις
τροποποίησης δύνανται να υποβάλλονται και πέραν του
ως άνω τακτικού χρόνου, κατόπιν σύμφωνης γνώμης
του/της Πρύτανη/εως του Ιδρύματος.
Άρθρο 13
Διαδικασίες Συμμόρφωσης
1. Για τις ανάγκες εφαρμογής του Κώδικα Δεοντολο­
γίας και Καλής Πρακτικής, οι αρμόδιες υπηρεσίες του
Ιδρύματος, περιλαμβανομένων ιδίως της Διεύθυνσης
Διοικητικού και των αρμοδίων Γραμματειών των Σχολών,
υιοθετούν διαδικασίες ώστε τα Μέλη του Ιδρύματος να
λαμβάνουν γνώση των διατάξεων του Κώδικα.
2. Η Επιτροπή Δεοντολογίας ενημερώνεται για την
τήρηση των παραπάνω διαδικασιών και τον τρόπο
εφαρμογής τους από τις ως άνω αρμόδιες υπηρεσίες
του Ιδρύματος.
3. Η συμμόρφωση προς τους κανόνες λειτουργίας του
Ιδρύματος και τους όρους του παρόντος Κώδικα αποτε­
λεί αυτοτελή υποχρέωση και ίδια ευθύνη ενός εκάστου
των Μελών του Ιδρύματος. Η Επιτροπή Δεοντολογίας
επιλαμβάνεται επί υποθέσεων εξέτασης πιθανολογού­
μενων παραβάσεων σύμφωνα με τους όρους και τη δια­
δικασία του άρθρου 14.
4. Ενδείκνυται τα Μέλη του Ιδρύματος να ενημερώ­
νουν τον/την Πρύτανη/ι στις περιπτώσεις πιθανολογού­
μενων παραβάσεων του Κώδικα Δεοντολογίας και Καλής
Πρακτικής, υπονοιών ή ενδείξεων ως προς την τέλεση
πράξεων παράβασης. Η Επιτροπή Δεοντολογίας, ύστερα
από εντολή του/της Πρύτανη/εως, διερευνά περιστα­
τικά που υπέπεσαν στην αντίληψη του/της Πρύτανη/
εως βάσει της παραπάνω ενημέρωσης και προβαίνει σε
σχετική εξέταση της υπόθεσης σύμφωνα με τους όρους
των άρθρων 14 έως 17 του παρόντος.
Άρθρο 14
Εξέταση Πιθανολογούμενων Παραβάσεων
1. Η Επιτροπή Δεοντολογίας δεν ενεργεί ως πειθαρχικό
όργανο και ούτε υπέχει αρμοδιότητες επιβολής πειθαρ­
χικών ποινών.
2. Η Επιτροπή Δεοντολογίας προβαίνει σε εξέταση
πιθανολογούμενων παραβάσεων των διατάξεων του
Κώδικα Δεοντολογίας και Καλής Πρακτικής στις ακό­
λουθες περιπτώσεις:
α. Μετά από εντολή του/της Πρύτανη/εως,
β. μετά από έγγραφη αναφορά ή καταγγελία Μέλους
του Ιδρύματος, όπως αυτό ορίζεται στο άρθρο 2 παρ. 2
του παρόντος,
γ. αυτεπαγγέλτως, εφόσον λάβει νόμιμη γνώση περί
της πιθανολογούμενης παράβασης. Η Επιτροπή Δεοντο­
λογίας λαμβάνει νόμιμα γνώση εφόσον ενημερώνεται
για την πιθανολογούμενη παράβαση:
γα) Από τις κατά περίπτωση αρμόδιες υπηρεσίες του
Ιδρύματος (π.χ. μέσω ηλεκτρονικού ταχυδρομείου),
γβ) από Μέλος του Ιδρύματος βάσει επαρκών στοι­
χείων και πληροφοριών που της παρέχονται εγγράφως.
Άρθρο 15
Διαδικασία Εξέτασης
1. Για την εξέταση υπόθεσης πιθανολογούμενης πα­
ράβασης σύμφωνα με τους όρους του άρθρου 14 του
παρόντος, η Επιτροπή Δεοντολογίας συνεκτιμά ιδίως:
α. Το είδος της πιθανολογούμενης παράβασης ή της
υπόνοιας ή της ένδειξης τέλεσης πράξης παράβασης και
τα πραγματικά περιστατικά που τίθενται υπόψη της βά­
σει της αναφοράς ή της καταγγελίας ή της ενημέρωσης
της παρ. 2 του άρθρου 14,
β. τα διαθέσιμα στοιχεία και τις πληροφορίες σε σχέση
με την πιθανολογούμενη παράβαση ή την υπόνοια ή
ένδειξη για την τέλεσή της,
γ. το ορισμένο της αναφοράς ή καταγγελίας ή της ενη­
μέρωσης της παρ. 2 του άρθρου 14,
δ. το βαθμό επείγοντος ως προς τη λήψη μέτρων για
την αντιμετώπισή της,
ε. τον αριθμό και την πορεία τυχόν εκκρεμών υποθέ­
σεων εξέτασης και τον σχετικό φόρτο εργασίας,
στ. την επάρκεια χρόνου που μπορεί να διαθέτει για
να επιληφθεί.
2. Στις περιπτώσεις αοριστίας ή έλλειψης πληρότη­
τας της αναφοράς ή της καταγγελίας ή της ενημέρωσης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
της παρ. 2 του άρθρου 14, η Επιτροπή Δεοντολογίας
δύναται να ζητά πρόσθετα στοιχεία ή πληροφορίες ή
την επιβεβαίωση και διευκρίνιση των υποβληθέντων.
Η Επιτροπή Δεοντολογίας δεν προχωρεί στην εξέταση
της υπόθεσης αν δεν της παρασχεθούν τα ζητηθέντα
στοιχεία και πληροφορίες ως προς την πιθανολογούμενη
παράβαση ή υπόνοια ή ένδειξη τέλεσης της σχετικής
παράβασης ή αν δεν είναι αυτά επαρκή και τεκμηριω­
μένα. Στην περίπτωση αυτή, η Επιτροπή Δεοντολογίας
αρχειοθετεί τις υποβληθείσες αναφορές ή καταγγελίες
ή ενημερώσεις. Τα σχετικά αρχεία τίθενται στη διάθεση
του/της Πρύτανη/εως.
3. Η Επιτροπή Δεοντολογίας αναφέρει απολογιστικά
και σε ανώνυμη βάση περιπτώσεις αναφορών ή καταγ­
γελιών ή ενημερώσεων που έχουν ως άνω αρχειοθετη­
θεί στην Ετήσια Έκθεση που συντάσσει σύμφωνα με τα
αναφερόμενα στο άρθρο 12.
4. Στις περιπτώσεις κατεπείγοντος ως προς την αντι­
μετώπιση πιθανολογούμενης παράβασης ή υπονοιών
ή ενδείξεων για την τέλεση αυτής, ιδίως όταν λόγω της
σοβαρότητας της παράβασης ή επιτακτικού δημόσιου
συμφέροντος είναι αναγκαία η λήψη πειθαρχικών μέτρων
για την αποτροπή κινδύνου, ή όταν στις παραπάνω πε­
ριπτώσεις η Επιτροπή Δεοντολογίας δε διαθέτει επαρκή
χρόνο να επιληφθεί άμεσα ή κατά προτεραιότητα για
την αξιολόγηση της υπόθεσης με βάση και τον βαθμό
σημαντικότητάς της, ενδεικτικά λόγω μη συγκέντρωσης
επαρκών στοιχείων ή μη επάρκειας των χρονικών περι­
θωρίων που τίθενται για την αξιολόγηση της υπόθεσης, η
Επιτροπή Δεοντολογίας προβαίνει σε άμεση ενημέρωση
του/της Πρύτανη/εως και λαμβάνει από αυτόν/ήν οδηγίες
και εντολές ως προς τον τρόπο χειρισμού της υπόθεσης.
5. Η Επιτροπή Δεοντολογίας αποφαίνεται σχετικά με
τη διαπίστωση παραβάσεων του Κώδικα Δεοντολογί­
ας και Καλής Πρακτικής ή την τέλεση πειθαρχικών πα­
ραπτωμάτων με βάση τα στοιχεία και τις πληροφορίες
που συγκεντρώνει κατά την εξέταση, διερεύνηση και
αξιολόγηση των κρινόμενων αναφορών ή καταγγελι­
ών ή ενημερώσεων της παρ. 2 του άρθρου 14, ή και με
βάση προφορικές διευκρινίσεις που της παρέχονται στο
πλαίσιο άσκησης των νομίμων καθηκόντων της από το
πρόσωπο που υπέβαλε την αναφορά ή την καταγγελία
καθώς και γραπτά υπομνήματα ή προφορικές καταθέ­
σεις των εμπλεκομένων. Προς τον σκοπό αυτό, η Επιτρο­
πή Δεοντολογίας δύναται να καλεί το ως άνω πρόσωπο
μετά από σχετική ηλεκτρονική αλληλογραφία ή και με
έγγραφη κλήση αναφέροντας τον τόπο, την ημέρα και
την ώρα της παράστασής του ενώπιόν της για την πα­
ροχή των διευκρινίσεων και την έκθεση των απόψεών
του. Δύναται επίσης, να καλεί προς εξέταση μάρτυρες
μετά από σχετική ηλεκτρονική αλληλογραφία ή και με
έγγραφη κλήση αναφέροντας τον τόπο, την ημέρα και
την ώρα της παράστασής τους ενώπιόν της.
6. Αν η Επιτροπή Δεοντολογίας, κατά την εξέταση
της υπόθεσης, διαπιστώσει ότι για τη διερεύνηση και
αξιολόγησή της κρίνεται αναγκαία η διεξαγωγή άλλης
πειθαρχικής διαδικασίας, ενημερώνει σχετικά τον/την
Πρύτανη/ι και προβαίνει σε μνεία του θέματος αυτού στο
πόρισμα που του υποβάλλει, σύμφωνα με το άρθρο 16.
Άρθρο 16
Πόρισμα Εξέτασης και Διαδικασία
Λήψης Αποφάσεων
1. Σε περίπτωση διαπίστωσης παράβασης του Κώδικα
Δεοντολογίας και Καλής Πρακτικής ή τέλεσης πειθαρχι­
κού παραπτώματος, περιλαμβανομένων και των περι­
πτώσεων όπου διαπιστώνεται η ύπαρξη αποχρώσεων
ενδείξεων παράβασης ή σχετικού παραπτώματος, τη­
ρουμένων των όρων των άρθρων 11 έως 15, η Επιτρο­
πή Δεοντολογίας συντάσσει σχετικό πόρισμα το οποίο
και αποστέλλει στον/στην Πρύτανη/ι για τις περαιτέρω
ενέργειες, σύμφωνα με τα προβλεπόμενα στον νόμο.
Επιπλέον, αναφέρει τις ως άνω περιπτώσεις απολογι­
στικά και σε ανώνυμη βάση στην Ετήσια Έκθεση που
συντάσσει σύμφωνα με τα αναφερόμενα στο άρθρο 12.
Η Επιτροπή Δεοντολογίας προβαίνει στη σύνταξη πορί­
σματος και στις περιπτώσεις κατά τις οποίες στο πλαίσιο
εξέτασης υπόθεσης δεν στοιχειοθετείτε κατά την κρίση
της παράβαση. Στην περίπτωση αυτή, το σχετικό πό­
ρισμα αρχειοθετείται και τίθεται στη διάθεση του/της
Πρύτανη/εως.
2. Η Επιτροπή Δεοντολογίας αποφαίνεται επί υποθέ­
σεων αναφορικά με τη διαπίστωση ή μη παραβάσεων ή
πειθαρχικών παραπτωμάτων σύμφωνα με τα παραπάνω,
εφόσον συμμετέχουν στη σχετική συνεδρίαση τουλάχι­
στον τα 4/5 των μελών της.
3. Οι συνεδριάσεις της Επιτροπής Δεοντολογίας επί
θεμάτων που αφορούν στις παραπάνω υποθέσεις διεξά­
γονται με φυσική παρουσία των μελών στον προγραμμα­
τισμένο τόπο της συνεδρίασης ή και διαδικτυακά.
4. Για την πρόσκληση των μελών της Επιτροπής Δεο­
ντολογίας επιμελείται ο/η Πρόεδρός της. Εναλλακτικά, η
κατάρτιση και υπογραφή του πρακτικού του πορίσματος
από όλα τα μέλη της Επιτροπής Δεοντολογίας ισοδυνα­
μεί με απόφαση της Επιτροπής Δεοντολογίας, ακόμη και
αν δεν έχει προηγηθεί συνεδρίαση.
5. Οι αποφάσεις επί θεμάτων που αφορούν στις παρα­
πάνω υποθέσεις λαμβάνονται εφόσον συμφωνούν τα 3/4
των παρισταμένων μελών της Επιτροπής Δεοντολογίας.
Σε περίπτωση μειοψηφούσας θέσης, αυτή καταγράφεται
στο σχετικό πόρισμα.
Άρθρο 17
Εμπιστευτικότητα, Εχεμύθεια και Απόρρητο
1. Τα μέλη της Επιτροπής Δεοντολογίας έχουν υπο­
χρέωση τήρησης της εμπιστευτικότητας, της εχεμύθειας
και του απορρήτου σύμφωνα με τη νομοθεσία ως προς
τις υποβαλλόμενες αναφορές, καταγγελίες και ενημε­
ρώσεις της παρ. 2 του άρθρου 14 και τις πάσης φύσεως
πληροφορίες και τα στοιχεία που περιέρχονται σε γνώση
τους σε σχέση με αυτές κατά την εξέταση υποθέσεων,
σύμφωνα με τους όρους του παρόντος Κεφαλαίου.
2. Η Επιτροπή Δεοντολογίας δύναται να ζητά από
τις αρμόδιες υπηρεσίες του Ιδρύματος κάθε στοιχείο
και πληροφορία που κρίνει αναγκαία στο πλαίσιο των
αρμοδιοτήτων της σε σχέση με εξεταζόμενη υπόθεση
πιθανολογούμενης παράβασης για τις ανάγκες διαπί­
στωσης της παράβασης. Το αίτημα παροχής στοιχείων
και πληροφοριών κατά τα παραπάνω μπορεί να υπο­
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
βάλλεται μέσω ηλεκτρονικού ταχυδρομείου προς την
οικεία υπηρεσία ή τον/την καθ’ ύλη αρμόδιο/α υπάλ­
ληλο του Ιδρύματος με σχετική κοινοποίηση προς τον/
την πρύτανη/ι.
Άρθρο 18
Ισχύς
Ο παρών Κώδικας Δεοντολογίας και Καλής Πρακτικής
ισχύει από την ημερομηνία έγκρισής του από τη Σύγκλη­
το του Πολυτεχνείου Κρήτης, σύμφωνα με τους όρους
του άρθρου 11.
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 17 Μαρτίου 2025
Ο Πρύτανης
ΜΙΧΑΗΛ ΖΕΡΒΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1470/27.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201470.pdf | Tokens: 51957]